| Cacaforra cincenta |
| --- |
|  |
| Clasificación científica |
| 

|  |  |
| --- | --- |
| Reino: | Fungi |
| División: | Basidiomycota |
| Clase: | Homobasidiomycetes |
| Subclase: | Hymenomycete |
| Orde: | Agaricales |
| Familia: | Amanitaceae |
| Xénero: | *Amanita* |
| Especie: | *A. pantherina* |

 |
| Nome binomial |
| *Amanita pantherina*(DC. ex Fr.) Krombh. |

A **cacaforra cincenta** (***Amanita pantherina***) é un cogomelo velenoso bastante común, da orde das Agaricales, de cor parda e con volva e anel.

Descrición
----------

O sombreiro é primeiro convexo pero ó madurar adopta unha forma plana, ben aberta, de ata 10–12 cm de diámetro, de superficie viscosa e cor parda, con variacións desde o gris ata o café claro ou amarelento, máis escuro no centro. Presenta unhas pequenas manchas brancas (como as que caracterizan á *Amanita muscaria*), caedizas e que poden ser arrastradas pola chuvia. O bordo é claramente estriado desde novas, o que constitúe un trazo característico.

As laminiñas son brancas, libres e moi numerosas. As esporas son tamén brancas, de 9-12 por 7-9 micrómetros, lisas e non amiloides.

O pé é recto e branco, engrosado cara a base, oco no centro e de ata 15 cm de altura. Presenta un anel branco e pequeno, que adoita desaparecer, polo que a súa presenza ou ausencia non é significativa. A volva da base é ampla e ben visible, co bordo nítido, e posúe ademais uns engrosamentos como cordóns que parecen subir polo pé.

A carne é branca e de sabor lixeiramente doce, que pasa a acre cando madura. Co tempo vai tornándose cada vez máis parda. O olor é débil ó principio e repugnante ó madurar.

Hábitat
-------

Aparece desde fins de verán ata mediados de outono, baixo bosques de coníferas ou, sobre todo, frondosas.

Diferenciación
--------------

Recoñécese con relativa facilidade pola cor do sombreiro, as manchiñas brancas e a volva do pé. Especies semellantes serían as lepiotas, pero estas son moito máis grandes; con escamas grandes, castañas e non caedizas; e nunca posúen volva. Tamén pode confundirse coa *Amanita spissa*, que ten as taquiñas agrisadas, un anel amplo e estriado e un pé coa superficie escamosa.

Toxicidade
----------

A *Amanita pantherina* é unha especie velenosa, que provoca unha intoxicación grave denominada *Síndrome panteriniano*. O cadro clínico cursa con síntomas gastrointestinais (náuseas, vómitos e diarreas) ó cabo de 1-3 horas despois do consumo. Máis tarde aparecen alteracións visuais e sensoriais, incoordinación motora e mesmo perda de coñecemento. Rara vez provocan a morte.

Véxase tamén
------------

### Bibliografía

* GARCÍA ROLLÁN, Mariano (1986): *Manual para buscar setas*. Ministerio de Agricultura, Pesca e Alimentación, Madrid.
* NONIS, Umberto (1981): *Setas. Descrición, localización, toxicidad y valor culinario*. Daimon, Madrid.
* VV. AA. (1986): *Setas*. Editorial Blume S. A. Barcelona.

### Outros artigos

|  |  |
| --- | --- |
|  | Commons ten máis contidos multimedia sobre:  ***Cacaforra cincenta*** |

### Ligazóns externas

* 

| * v
* c
* e
Cogomelos alucinóxenos |
| --- |
| 
* *Amanita gemmata*
* *Amanita muscaria*
* *Amanita pantherina*
* Cogomelos psilocibios
* *Conocybe cyanopus*
* *Conocybe smithii*
* *Gymnopilus spectabilis*
* *Gymnopilus luteofolius*
* *Inocybe aeruginascens*
* *Panaeolus subbalteatus*
* *Panaeolus tropicalis*
* *Psilocybe australiana*
* *Psilocybe azurescens*
* *Psilocybe baeocystis*
* *Psilocybe bohemica*
* *Psilocybe cyanescens*
* *Psilocybe cubensis*
* *Psilocybe mexicana*
* *Psilocybe semilanceata*
* *Psilocybe tampanensis*
* *Psilocybe weilii*

 |

|  |  |
| --- | --- |
| Control de autoridades | 
* Wd: Q45547
* GEC: 0132319
* MAG: 2776169410

 |

|  |  |
| --- | --- |
| Identificadores taxonómicos | 
* BioLib: 60471
* Dyntaxa: 2978
* EOL: 1029661
* EPPO: AMANPA
* Fungorum: 156565
* GBIF: 8961574
* iNaturalist: 48418
* IRMNG: 11043960
* MycoBank: 156565
* NBN: NHMSYS0001474468
* NCBI: 67721
* Soortenregister: 124063
* TAXREF: 39099

 |

|  |  |
| --- | --- |
| Identificadores | 
* UNII: 809JM7W60V

 |